Diari Oficial de la Generalitat Valenciana


Sumari del DOGV 8587, del 09-07-2019 (2019/6486)

RESOLUCIÓ de 17 de juny de 2019, de la consellera de Sanitat Universal i Salut Pública, per la qual es publiquen les tarifes desglossades per activitats corresponents a la prestació del servei d'extracció de material genètic de mostres i restes humanes i anàlisis mitjançant seqüenciació massiva per a la identificació i filiació i conservació de mostres al Biobanc, per part de FISABIO, en qualitat de mitjà propi instrumental de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8587

Data del DOGV
:   09-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6486


Data del document
:   17-06-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 17 de juny de 2019, de la consellera de Sanitat Universal i Salut Pública, per la qual es publiquen les tarifes desglossades per activitats corresponents a la prestació del servei d'extracció de material genètic de mostres i restes humanes i anàlisis mitjançant seqüenciació massiva per a la identificació i filiació i conservació de mostres al Biobanc, per part de FISABIO, en qualitat de mitjà propi instrumental de l'Administració de la Generalitat. [2019/6486]  
Després de la publicació de l'import unitari de les tarifes per a la prestació del servei d'extracció de material genètic de mostres i restes humanes i anàlisis mitjançant seqüenciació massiva per a la identificació i filiació (Resolució de 7 de maig de 2019; DOGV núm. 8552), es publiquen aquestes per activitats, unitats i import.  
  
En conseqüència, d'acord amb tot això, i vistes les facultats atorgades per l'article 28.l de la Llei 5/1983, de 30 de desembre, del Consell, resolc:  
  
Primer  
Aprovar les tarifes, desglossades per activitats, unitats i import, per a la prestació del servei d'extracció de material genètic de mostres i restes humanes i anàlisis mitjançant seqüenciació massiva per a la identificació i filiació i conservació de mostres al Biobanc, d'acord amb el que es va acordar en la reunió de la Junta de Govern de FISABIO del 20 de novembre de 2018.  
  
Segon  
Els preus de les extraccions de material genètic de mostres i restes humanes es facturaran mitjançant una tarifa per procés complet.  
  
Tercer  
L'import d'aquestes tarifes tindrà un període de validesa d'un any.  
  
Quart  
L'aplicació d'aquestes tarifes tindrà efectes des de l'endemà de la publicació d'aquesta resolució.  
  
Cinqué  
La comissió mixta de seguiment prevista en la clàusula sisena de l'acord marc de cooperació entre la Conselleria de Sanitat Universal i Salut Pública i la Fundació per al Foment de la Investigació Sanitària i Biomèdica de la Comunitat Valenciana (FISABIO) podrà acordar l'actualització de les tarifes.  
  
València, 17 de juny de 2019.- La consellera de Sanitat Universal i Salut Pública: Ana Barceló Chico.